55. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Η.14523/153 της 20 Μαΐου/9 Ιουν. 1975 (ΦΕΚ Β΄ 594) Περί καθορισμού Ανωτάτου Επιτρεπομένου Ορίου Ταχύτητος επί Τμήματος της νέας Εθνικής οδού Αθηνών-Λαμίας. Έχοντες υπ’ όψει: 1.Τας περί ορίων ταχύτητος διατάξεις του άρθρ. 77 του Κώδικος Οδικής Κυκλοφορίας, κυρωθέντος δια του Ν.Δ. 4233/62, «περί κυρώσεως του Κώδικος Οδικής Κυκλοφορίας». 2.Την υπ’ αριθ. 105810/63 (ΦΕΚ 34 Β΄ 63) ημετέραν απόφασιν, «περί εξουσιοδοτήσεως των Αστυνομικών Αρχών προς λήψιν μέτρων επί των διατάξεων του Ν.Δ. 4233/62». 3.Το υπ’ αριθ. 800/2/27α από 26 Μαρτ.1975 έγγραφον του Αρχηγείου Χωροφυλακής (Διευθύνσεως Αστυνομίας Τροχαίας), περί περιορισμένου εις 80 χιλιόμετρα του ανωτάτου επιτρεπομένου ορίου ταχύτητος επί του τμήματος της νέας εθνικής οδού Αθηνών-Λαμίας μεταξύ των 52 (Ασωπός ποταμός) και 59 (Διόδια Σχηματαρίου) χιλιομετρικών θέσεων. 4.Το υπ’ αριθ. Α6/5/98 από 1 Μαΐου 1975 έγγραφον του Υπουργείου Δημοσίων Έργων, δια του οποίου διατυπούται η σύμφωνος γνώμη αυτού επί της προτάσεως του Αρχηγείου Χωροφυλακής. 5.Ότι λόγοι ασφαλείας της οδικής κυκλοφορίας επιβάλλουν τον περιορισμόν του ανωτάτου επιτρεπομένου ορίου ταχύτητος επί του εν λόγω τμήματος της νέας εθνικής οδού Αθηνών Λαμίας, αποφασίζομεν: 1.Καθορίζομεν ανώτατον επιτρεπόμενον όριον ταχύτητος 80 χιλιομέτρων ανά ώραν δια το, μετάξύ των 52 (Ασωπός ποταμός) και 59 (Διόδια Σχηματαρίου) χιλιομετρικών θέσεων, τμήμα της νέας εθνικής οδού Αθηνών-Λαμίας. 2.Όπου ειδικαί διατάξεις καθορίζουν όρια ταχύτητος κατώτερα του δια της παρούσης καθοριζομένου, ισχύουν ταύτα και δια το εν λόγω τμήμα της νέας εθνικής οδού Αθηνών-Λαμίας. 3.Ορίζομεν, όπως η παρούσα άρξηται ισχύουσα από της τοποθετήσεως των σχετικών περί του δια ταύτης καθοριζομένου ορίου ταχύτητος πινακίδων. 